Document ID: /roh_data/filtered/fineweb-2-filterrobots_roh.jsonl.gz/45803

La giuvna teologa e reverenda evangelic-metodistica Sarah Bach è insatge sco ina icona dal moviment per il clima. Ella sa participescha a demonstraziuns ed acziuns da dischobedientscha civila che promovan la protecziun dal clima. Il pli savens saja ella dentant activa davos las culissas.
Per exempel fa Sarah Bach lavur da scleriment. Savens era en sia funcziun sco reverenda evangelic-metodistica entaifer las plaivs da Schwarzenburg e Gstaad, nua ch'ella lavura. Quai fetschia senn, cunquai che activistas ed activists na cuntanschian betg exnum las persunas cartentas.
Da talas persunas cartentas, da commembers e commembras da las plaivs, senta Sarah Bach bler interess, dentant era gronda sceptica. Oravant tut da quai che pertutga acziuns dispitaivlas sco da sa tatgar sin vias frequentadas.
Co che la reverenda ed activista argumentescha sch'i va per talas acziuns dispitaivlas udis vus en Vita e cretta. Ella raquinta era co che sia baselgia e la raspada vegnan a frida cun ses engaschament per la protecziun da l'ambient e dal clima. Medemamain, tge rolla che baselgia e cretta han en ses cumbat.